**О Б Р А З Л О Ж Е Њ Е**

**ТРЕЋИХ ИЗМЕНА И ДОПУНА**

**ПЛАНА ГЕНЕРАЛНЕ РЕГУЛАЦИЈЕ СВРЉИГА**

**- ЕЛАБОРАТ ЗА РАНИ ЈАВНИ УВИД -**

Изради Трећих измена и допуна Плана генералне регулације Сврљига, у даљем тексту: „Треће измене и допуна плана“, приступило се на основу Одлуке о изради Трећих измена и допуна Плана генералне регулације Сврљига („Службени лист Града Ниша“, бр. 45/14, 32/18, 26/20, 31/20, 48/20 и 95/20), донете од стране Скупштине Општине Сврљиг на седници од 26.04.2022. године и објављене у „Службеном листу Града Ниша“, бр. 39/22, у даљем тексту: „Одлука“.

Треће измене и допуне плана се израђују за део подручја у обухвату Плана генералне регулације Сврљига („Службени лист Града Ниша“, бр. 45/14, 32/18, 26/20, 31/20, 48/20 и 95/20).  Планско подручје прелиминарно обухвата површину од око 4,0hа. Коначан обухват Измена и допуна Плана биће дефинисан утврђивањем нацрта Измена и допуна Плана.

Циљ израде Трећих измена и допуна плана је преиспитивање планских решења у складу са новонасталим потребама уређења и изградње простора, уз обезбеђивање услова за просторно уређење и изградњу објеката у складу са њима.

Носилац израде Трећих измена и допуна плана је Општинска Управа Општине Сврљиг.

Елаборат за рани јавни увид, као прва фаза израде Плана, обавља се на основу члана 45а. Закона о планирању и изградњи („Службени гласник РС“, бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20 и 52/21). Елаборат за рани јавни увид садржи Текстуални део и Графички део, са општим циљевима и сврхом израде Плана, могућим решењима за развој планског подручја и очекиваним ефектима планирања у погледу унапређења начина коришћења простора.

Нацртом плана ће бити прецизно дефинисан обухват Плана, детаљна намена земљишта са правилима уређења и грађења, површине за јавне намене, планиране трасе, коридори и капацитети за саобраћајну, енергетску, комуналну и другу инфраструктуру у складу са одредбама Закона и Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/19).

Саставни део Одлуке је и Одлука о изради Стратешке процене утицаја Трећих измена и допуна Плана генералне регулације Сврљига на животну средину („Службени лист Града Ниша“, бр. 39/22).

 ОПШТИНА СВРЉИГ

ЈП ЗАВОД ЗА УРБАНИЗАМ НИШ ОПШТИНСКА УПРАВА ОПШТИНЕ СВРЉИГ

 в.д. Директора, Начелница,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Грмуша, дипл.инж.грађ. Дејана Митић, дипл. правник